**BiH I NJENE INSTITUCIJE MORAJU ČUVATI I NJEGOVATI**

**SJEĆANJE NA SREBRENICU**

Federalna ministrica okoliša i turizma **dr. Edita Đapo** potpisala je ugovor sa predstavnicima ***Uprave Memorijalnog centra Srebrenica – Potočari, Spomen-obilježje i mezarje za žrtve genocida iz 1995. godine*** **Emirom Suljagićem** i **Ševketom Hafizovićem** o namjenskom prenosu sredstava za sufinansiranje projekta „Rekonstrukcije dijela prostora u kompleksu Centra – zamjena krova hale bivše Tvornice akumulatora“.

Od krucijalne je važnosti zaštititi i sačuvati ovaj objekt od historisjkog značaja jer je u julu 1995. godine bio mjesto zatočenja oko šest hiljada Srebreničana i svjedok genocida nad bošnjačkim stanovništvom zaštićene zone Ujedinjenih nacija. U ovom objektu se nalazi i Spomen soba koja služi i kao prostor za održavanje komemoracije prilikom obilježavanja godišnjice genocida 11. jula.

Na prijedlog federlane ministrice okoliša i turizma, Vlada Federacije Bosne i Hercegovine je donijela odluku o sufinansiranju ovog projekta u iznosu od 100.000,00 KM.

*Srebrenica je mjesto gdje je nakon holokausta u Drugom svjetskom ratu počinjen genocid nad bošnjačkim stanovništvom što je potvrđeno na najvišim međunarodnim pravosudnim instituijama. Bivši generalni sekretar Ujedinjenih nacija Koffi Anan kazao je da je Srebrenica namjračnija strana u povijesti Ujedinjenih nacija.*

*Bosna i Hercegovina i njene institucije na svim nivoima imaju obavezu da čuvaju sjećanje i odaju počast žrtvama genocida kako se nešto takvo više nikada i nikome nebi dogodilo. Stoga se nadam da će primjer Vlade Federacije BiH slijediti i vlade na drugim nivoima jer je Srebrenica podsjećanje i opomena kako za današnje, tako i buduće generacije*, kazala je ministrica Đapo.